খাস কলকাতায় চায়ের দোকানে বসে ফর্ম বিলি, বিরাট অভিযোগ, দেখুন ভিডিও

ওয়েবডেস্ক- চায়ের দোকানে বসে বিএলও’র (BLO)! রাসবিহারী বিধানসভার (Rashbehari Legislative Assembly) ২৩০ পার্ট যোধপুর পার্কে (Jodhpur Park)  চা-এর দোকানে বসে ফর্ম বিলি BLO’র। ঘটনায় চাঞ্চল্য। BLO আকাশ দাসের বিরুদ্ধে অভিযোগ, সকাল থেকে চায়ের দোকানে বসে রয়েছেন BLO, সেখান থেকে বিলি হচ্ছে এনুমারেশন ফর্ম। BLO’র দাবি বাড়ির ভিতরে নেটওয়ার্ক পাওয়া যাচ্ছে না। তাই স্ক্যান করতে সমস্যা হচ্ছে।

উল্লেখ্য, বাংলায় রাজ্যজুড়ে শুরু হয়েছে এসআইআর প্রক্রিয়া। ৪ নভেম্বর থেকে শুরু হয়েছে চলবে ৪ ডিসেম্বর পর্যন্ত। বিএলও-রা বাড়ি বাড়ি গিয়ে এনুমারেশন ফর্ম দিচ্ছেন। তিনবার বিএলও-রা ভোটারদের বাড়িতে যাবেন। পশ্চিমবঙ্গ ছাড়াও দেশের আরও ১১টি রাজ্যে হচ্ছে এসআইআর। কেন্দ্রশাসিত অঞ্চলে এসআইআর প্রক্রিয়া শুরু হয়েছে। ভোটারদের বাড়ি বাড়ি গিয়ে এনুমারেশন ফর্ম দিচ্ছেন নির্বাচন কমিশনের বুথ লেভেল অফিসারেরা (বিএলও)। ভোটারদের তথ্য সংগ্রহের কাজ চলছে।

কমিশন জানিয়েছে, এসআইআর ঘোষণার সাত দিনের মধ্যে বিএলওদের প্রশিক্ষণ সেরে ফেলতে হবে। ৪ নভেম্বর থেকে ৪ ডিসেম্বরের মধ্যে বিএলও-দের বাড়ি-বাড়ি গিয়ে ‘এনুমারেশন’ প্রক্রিয়া সম্পূর্ণ সেরে ফেলতে হবে। ৯ ডিসেম্বর খসড়া ভোটার তালিকা প্রকাশ করা হবে। সেই দিন থেকে ৩১ জানুয়ারি পর্যন্ত তালিকা অভিযোগের শুনানি হবে। অবশেষ, ৭ ফেব্রুয়ারি চূড়ান্ত ভোটার তালিকা প্রকাশ করা হবে।

রাজ্য কমিশন জানিয়েছে, হয়েছে, ২০০২ সালের নথির ভিত্তিতে রাজ্যে ম্যাপিং-এর কাজ প্রায় শেষ। সেখানে দু দশক আগের তালিকা ও সর্বশেষ ভোটার তালিকা মিল প্রায় ৫৫ শতাংশ। বাকিদের কাছ থেকে প্রয়োজনীয় তথ্য চাওয়া হবে। ২০০২ ভোটার তালিকায় নাম থাকলে দিতে হবে না নথি। বাবা-মায়ের নাম থাকলেও দিতে হবে না নথি।  অভিযোগ থাকলে দুবার আবেদন করা যাবে। এসআইআর- এর লক্ষ্য যোগ্য ভোটারদের নাম নথিভুক্ত করা। ভোটার তালিকায় নাম না থাকলে জেলাশাসকের কাছে আবেদন করা যাবে। রাজ্যের মুখ্য নির্বাচনী আধিকারিকের কাছেও আবেদন করতে পারবে। এসআইআরে ১১টি নথি নির্দিষ্ট করে দিয়েছে কমিশন। সুপ্রিম কোর্ট পরিচয়পত্র হিসাবে আধার কার্ড গ্রহণ করতে বলেছে।

কমিশন জানিয়েছে, ওই ১১টির মধ্যে যে কোনও একটি নথি এবং ২০০২ সালের তালিকায় বাবা অথবা মায়ের নাম রয়েছে প্রমাণ করতে পারলেই নতুন তালিকায় নাম উঠবে।

দেখুন ভিডিও-